แบงก์โน้ตส์
ขอคารวะ
29 ต.ค. 2565

ขอคารวะ
โดย..ทีมข่าวการเงิน
บทวิเคราะห์เรื่อง “ประเทศไทยเนื้อหอม ต่างชาติขุดทองในสายน้ำ” ได้กล่าวชื่นชมและขอบคุณบรรดาต่างชาติ ไม่ว่าจะเป็นองค์กรรัฐและเอกชนต่างชาติที่หลั่งไหลแสดงน้ำใจ หยิบยื่นมือช่วยเหลือไทยทั้งด้านวิชาการ ด้านการเงิน เพื่อฟื้นฟูและสนับสนุนระบบป้องกันน้ำท่วม 
แม้ว่าในบทความนี้จะมีเสี้ยวหนึ่งเล็กๆ ที่ระบุว่า ผู้เชี่ยวชาญจากสวิตเซอร์แลนด์สำรวจพื้นที่น้ำท่วมเพียง 9 วัน ระบุว่า จะน้ำท่วม กทม.ชั้นในไม่เกิน 30 เมตร และมีมุมมองที่สะท้อนว่า มีต่างชาติเข้ามาแสวงหาผลประโยชน์จากวิกฤตน้ำท่วมไทย ด้วยการลงทุนสร้างระบบการป้องกันน้ำท่วม หรือให้การสนับสนุนเงินกู้ดอกเบี้ยต่ำ จะสร้างความไม่สบายใจให้ คริสทีน ชราเนอร์ บูร์เกเนอร์ เอกอัครราชทูตสวิตเซอร์ แลนด์ประจำประเทศไทย
ท่านทูตจึงได้ส่งจดหมายมาชี้แจงว่า สวิตเซอร์แลนด์มอบความช่วยเหลือด้วยมนุษยธรรมให้ โดยไม่มีการเชื่อมโยงผลประโยชน์ทางพาณิชย์แต่อย่างใด และได้ส่งผู้เชี่ยวชาญด้านอุทกภัย 4 คน มาช่วยเหลือด้วยไมตรี และไม่ต้องได้รับการร้องขอ
ทั้งสองประเทศเป็นคู่ค้าและคู่ลงทุน กว่า 150 บริษัทสวิสที่ประกอบกิจการในไทย สร้างงานมากกว่า 4 หมื่นตำแหน่ง 
ขอเป็นตัวแทนคนไทย น้อมรับไมตรีจิตจากทุกองค์กรที่ยื่นมือช่วยเหลือประเทศไทย